Led Zeppelin III

***Лед Зепелин 3*** (Led Zeppelin III) е третиот студиски албум на англиската рок група Лед Зепелин. Албумот е сниман од јануари до август 1970 година и  издаден на 5 октомври истата година преку издавачката куќа Атлантик Рекордс. Поголемиот дел од албумот е компониран во една оддалечена колиба наречена Bron-Yr-Aur (златен рид) во Велс. Со овој албум покажуваат нова насока во нивната музика, насока која оди повеќе кон фолк музиката и акустичните звуци. Нормално, тоа изненади многу обожаватели и критичари и по издавањето албумот добива прилично рамнодушни критики.

Иако не е еден од нивните бестселери, Лен Зепелин 3 денес се смета за одличен албум кој претставува многу важно достигнување во нивната историја. Иако се појавуваат неколку акустични песни на нивните претходни албуми, со овој албум Лед Зепелин докажуваат дека не се само уште една обична рок група и дека можат да го прошират нивниот опсег во музиката.
## Снимање

Голем број од песните од албумот се зачнати во 70-тите во колибата Bron-Yr-Aur во Гвинид, Велс, која се наоѓа на рид над долината на реката Дови, 3 милји од гратчето Мачинлет. По исцрпувачката турнеја низ Северна Америка, Роберт Плент и Џими Пејџ поминуваат некое време таму да се соземат и да компнираат нови песни. Оддалеченоста од цивилизацијата како и недостатокот на струја и водовод ги инспирира музичарите да ја сменат насоката н нивната музика кон акустичниот звук. Според Пејџ:

'По исцрпувачката турнеја за првите два албуми на која работевме скоро 24 часа дневно, застанавме да се одмориме како што треба, два месеци а не две недели. Решивме да изнајмиме колиба зашто ни здосади од хотелски соби. Секако, тоа имаше големо влијание на материјалот што го создадовме таму...Спокојството на местото го издефинира песните кои ги напишавме таму. Нормално дека не ги киневме жиците на гитарите со засилувачи и звучници. Веќе имавме некои акустични песни и бевме заинтересирани за класичната гитара, и така оддалечени без струја, беше како да дојде времето за акустична гитара. По напнатоста на турнејата која ја отсликуваше мочта на вториот албум, ова беше едно сосема различно чувство'.

Плент исто така изјави дека:

'Колибата беше едно фантастично оддалечено местенце без никакви електроники или цевки тоа беше еден одличен тест да дознаеме што можеме да направиме во таква средина. Дотогаш веќе бевме опседнати со промени и добрата работа беше што можевме да создадеме една многу помирна страна на Лед Цеп. Џими ги слушаше Дејви Грејам и Берт Јанш и експериментираше со различни наштимувања, а јас го обожавав Џон Фахи и тоа беше правата насока за нас.

По завршувањето на песните кои се појавуваат на албумот, Џон Бонам и Џон Пол Џонс им се придружуваат на Џими Пејџ и Роберт Плент во една застарена палата во Источен Хемпшир наречена Хедли Гранџ и заедно почнуваат со свирење. Со опуштената атмосфера и селското опкружување, Хедли Гранџ многу повеќе им се допадна на членовите на Лед Цепелин од снимањето во музичко студио.

Потоа албумот е снимен во неколку сесии во мај и Јуни 1970 година во Хедли Гранџ и Олимпик Студиос во Лондон. Во студиото Бејсинг Стрит Студиос во Нотинг Хил беа додадени некои работи, а потоа албумот е миксуван во Ардент Студиос во Мемфис во август 1970 година во текот на 6тата турнеја на Лед Цепелин во Америка. Џими Пејџ е повторно продуцент со помош на музичките инженери Енди Џонс и Тери Менинг.

## Компонирање
Лед Зепелин 3 ги воведува акустичните звуци како носечки за првпат во кариерата на групата и тие понатаму ќе се истакнуваат во следните албуми. Овој потфат им донесе уште поголема публика, дел од луѓето кои пред тоа не сакаат ни да чујат за тешките блуз звуци на Лед Цепелин сега стануваат редовни посетители на нивните концерти. Овој албум исто така ја смени динамиката на групата, пред тоа Пејџ доминира во првите два албуми, но овде сите четири членови придонесуваат во компонирањето и идеите за идните албуми.

Во овој албум исто така се појавуваат песните кои можат редовно да се забележат во идните концерти во живо, Since I’ve Been Loving You и Immigrant Song. Првата е класична и оригинална блуз песна, која според многумина е една од најдобрите песни на групата и чиј риф се смета за еден од најдобрите на сите времиња. Компонирана во Ц-мол со одлична размена на сите членови на групата. Станува заштитен знак и ја заменува I Can’t Quit You Baby како главна бавна блуз песна на  концертите. Immigrant Song напишана од Џими и Роберт и е песна за инвазиите на Викинзите во Англија и е инспирирана од концерите на групата во Исланд.

На албумот исто така може да се чујат и рок песните Celebration Day и Out on the Tiles и Friends која е напишана под влијание на музиката од Истокот како и акустичните Bron-Y-Aur Stomp, Tangerine и That’s The Way, која споре Џими е голем напредок за почетникот во пишување стихови, Плент. Gallows Pole е подобрена верзија на една традиционална фолк песна наречена The Maid Freed from the Gallows. Hats Off to (Roy) Harper е последната песна од албумот која е посветена на нивниот пријател и музичар Рој Харпер. Песна со која оддаваат почит кон неговото дело во музиката и ги потврдуваат нивните корени во акустината музика.

## Критики

Лед Зепелин 3 е еден од најочекуваните албуми во 1970 година и нарачаните копии само во САД беа блиску до милион. Издавањето на албумот беше проследено со реклама распространета на цела страница во списанието Мелоди Мејкер: Thank you for making us the world’s number one band.

Некои одлично го примаат албумот, но други ги критикуваат потешките песни и ги нарекуваат обична врева. За списанието Ролинг Стоун, критичарот Лестер Бенгс ја фали That’s The Way и ја нарекува прекрасна и трогнувачка, додека за потешките песни вели дека се многу сурови и неповрзани. Други ги критикуваат песните како кражба од Крозби, Стилс, Неш и Јанг. Во интервју за Камерон Кроу, Џими не се согласува со нив: Кога нивниот трет ЛП  беше издаден и ги доби критиките, Крозби, Стилс, Неш и Јанг беа нова група. Тој ЛП штотуку беше издаден и поради тоа што акустичните гитари беа носители на албумот одеднаш и: Лед Зепелин почнаа со акустични! Си помислив, Господе, дали слушаат луѓево? Имавме три акустични песни на првиот албум и две на вториот.

Тој исто така вели дека поради лошиот однос на новинарите не дава никакво интервју цели 18 месеци по издавањето на албумот, и затоа наредниот албум беше безимен и немаше дополнителни информации на неговата опаковка. Но, подоцна Пејџ станува поголем дипломат во однос на новинарите: кога ќе се присетам, можам да сфатам како некој што само накратко го слушнал Лед Зепелин 3 барајќи ја новата Whole Lotta Love, ја пропуштил суштината на албумот. Било премногу добро за нив и не го сфатиле. Па кога се присетувам, воопшто не сум изненаден што нашата разновидност и многустраност беше толку критикувана и неценета тогаш.

Лед Зепелин 3 станува број 1 трансатлантички хит. Поминува 4 недели на врвот на Билборд Топ Листата и 3 недели на врвот на британската топ листа (враќајки се таму на уште една недела на 12 декември). Но заради несфатеноста и забуната од страна на критичарите, по достигнувањто на врвот, продажбите начително се намалија. Плент изјавува: Лед Цепелин 3 не беше еден од бестселерите во каталогот бидејќи публиката не знаеше што да прави со него. Каде е вториот дел од Whole Lotta Love? Сакаа нешто слично на Paranoid од Black Sabbath! Но ние сакавме акустични и некои песни како Gallows Pole сè уште ја имаше моќта на Whole Lotta Love бидејќи ни овозможи да бидеме подинамични.

Со тек на време статусот на Лед Цепелин 3 многу се подобри, и до 1990 година стана двојно платинест, а 9 години подоцна и 6 пати платинест, со продадени 6 милиони копии.

### Признанија и награди

(*) designates unordered lists.

## Опаковка
Закрон ја дизајнираше опаковката за оригиналното издание за плоча за Лед Зепелин 3. Закрон е уметник кој го сретнал Пејџ во 1963 година на факултетот за уметност во Кингстон каде тој бил студент и Пејџ решил тој да ја дизајнира опаковката на третиот албум.

Сликата од опаковката е составена од неколку надреални неповрзани слики на бела позадина, сите некако поврзани со летање или авијација, а со тоа и со Зепелин. Позади неа има волвели покриени со уште повеќе слики, некои и од членовите на групата кои можат да се видат низ дупките во опаковката. Ова не може да се направи со касетите и ЦД опаковките, но има некои јапонски и британски изданија кои се минијатурни верзии на оваа. Француското издание на опаковката ги покажува само членовите на групата.

Идејата со волвелата е уште еден концепт на Џими, но Закрон работи на вртечка графика уште од 1965 година, па идеите им се совпаѓаат. Закрон предлага да не се става текст на предната страна од опаковката за да остане недопрена нивната уметност.

Во интерју за Класик Рок Магазин од декември 2007 година Закрон изјавува дека Џими му се јавил да му каже дека опаковката е фантастична. Џими, од друга страна, за Гитар Ворлд во 1998 изјавува дека е многу трендовско, но рокот ни истекуваше и немавме време за преголеми измени, имаше многу глупави детали како мали парчиња пченка и слични глупости.

Опаковката се појавува на насловната на Дејли Мејл Лајф Магазине во декември 2007, списание кое го нарекува Лед Зепелин 3 – најдобриот рок албум на сите времиња.

Првите изданија на албумот содржат фрази како ‘so mote be it’ и ‘do what thou shalt’. Преземени од филозофијата на Алејстер Краули за Телема: do what thou wilt shall be the whole of the law. Love is the law, love under will. There is no law beyond do what thou wilt.  Пејџ ја изучува работата на Краули и дури и поседувал голема збирка на неговите дела, а во 1970 година купува една од неговите куќи, Болескин Хаус на брегот на езерото Лох Нес во Шкотска.

## Список на песни

## Положба на топ листите

;Singles

## Сертификации за продажба

## Екипа
;Led Zeppelin
*John Bonham&nbsp;– drums, percussion, backing vocals
*John Paul Jones&nbsp;– bass guitar, organ, moog synthesiser, mandolin, backing vocals
*Jimmy Page&nbsp;– acoustic, electric and pedal steel guitar, backing vocals, banjo, dulcimer, production, bass guitar on "That's the Way"
*Robert Plant&nbsp;– lead vocals, harmonica

;Production
*Barry Diament&nbsp;– mastering, engineering (original 1986 CD)
*Peter Grant&nbsp;– executive producer
*Andy Johns&nbsp;– recording engineer, mixing engineer
*Eddie Kramer&nbsp;– mixing engineer
*Terry Manning&nbsp;– mixing engineer, mastering engineer
*George Marino&nbsp;– mastering engineer (1990 remastered CD)
*Paul Richmond&nbsp;– mastering

## Наводи

## Надворешни врски
*Album online  on Radio3Net a radio channel of Romanian Radio Broadcasting Company
*
*Interview with Jimmy Page on the making of Led Zeppelin III 

Категорија:Албуми на Led Zeppelin
Категорија:Албуми од 1970